Ivan Lovrenović

**Ivan Lovrenović** (Zagreb, 1943) je bosanskohercegovački romanopisac, esejista i publicista. Osnovnu školu i nižu realnu gimnaziju završio je u Mrkonjić Gradu, a gimnaziju i Filozofski fakultet u Zagrebu, Odsjek Književnost, jezik i etnologija.

Do 1976. predavao je književnost u gimnaziji u Mrkonjić Gradu, potom radio u Sarajevu kao urednik u reviji za kulturu i društvena pitanja Odjek, te kao glavni urednik u izdavačkim kućama "Veselin Masleša" i "Svjetlost".

Od 1992. godine, nakon početka bijega od bosanskosrpskih snaga okupirane sarajevske četvrti Grbavica, godinu dana je živio u opkoljenom Sarajevu. Od 1993. do 1996. živi u egzilu u Zagrebu i u Berlinu. Nakon Daytonskoga mirovnog sporazuma i reintegracije Grbavice 1996. godine, vraća se u Sarajevo. Bio je i jedan od stalnih suradnika splitskog satiričko-političkog tjednika *[[Feral Tribune]]*. Živi kao nezavisni publicista i kolumnista sarajevskog magazina BH Dani, kojeg je 1992. godine osnovao sa još nekoliko uglednih pisaca i publicista. Član je i jedan od osnivača P.E.N. Centra Bosne i Hercegovine.

## Publicistički rad
Književnu prozu, eseje, novinske članke i komentare objavljuje od 1970 godine. Sarađivao je u svim važnijim listovima i časopisima u Bosni i Hercegovini i u Jugoslaviji. Njegova proza, članci i eseji prevođeni su na njemački, engleski, arapski, ruski, francuski, španjolski, poljski, češki, holandski, slovenski, makedonski i druge jezike. Od 1992 do 1996 njegovi eseji i članci o aspektima rata u Bosni objavljivani su u listovima i časopisima *[[The New York Times|New York Times]]*, *[[Frankfurter Rundschau]]*, *[[Frankfurter Algemeine Zeitung]]*, *[[Die Zeit]]*, *[[Le Messager Europeen]]* itd. Knjiga o kulturnoj historiji Bosne i Hercegovine (*Unutarnja zemlja*) prevedena je na njemački, češki i engleski jezik.

Uređivao je nekoliko kulturoloških biblioteka u Svjetlosti, u kojima je, između ostaloga, objavio knjige: 
* Bogdan Bogdanović, Knjiga kapitela (1991)
* Jurgis Baltrušaitis, Fantastični srednji vijek (1991) 
* Ernst Benz, Duh i život istočne crkve (1991) 
* Koran (preveo Mićo Ljubibratić), reprint izdanja iz 1895. godine (1990) 
* Julijan Jelenić, Kultura i bosanski franjevci I-II, reprint izdanja iz 1912-15. (1990) 
* Anto Kovačić, Biobibliografija franjevaca Bosne Srebrene (1991) 
* Nerkez Smailagić, Leksikon islama (1990)

Bio je član uredništva časopisa za kulturu demokracije *[[Erasmus (magazin)|Erasmus]]* u Zagrebu, te jedan od pokretača i urednika nezavisnoga news-magazina Tjednik. Pokrenuo je i uredio dvadeset brojeva sarajevskoga časopisa za kulturu, znanost, društvo i politiku Forum Bosnae. Između 1993 i 1997 uređivao je s Nenadom Popovićem ediciju bosanske egzilantske književnosti *Ex Ponto* u zagrebačkoj izdavačkoj kući Durieux. Uređuje književnu biblioteku Dani, u kojoj je tokom 2004/2005 godine objavljeno 60 knjiga. Kod sarajevsko-zagrebačkoga izdavača Synopsis pokrenuo je i uređuje biblioteku Iz Bosne Srebrene - izabrani spisi bosanskih franjevaca od 17. do 20. stoljeća u dvadeset svezaka.

## Bibliografija
**Knjige**:
* **Obašašća i basanja**, poetska proza (Sarajevo 1975, Zagreb 2004) 
* **Putovanje Ivana Frane Jukića**, roman (Mostar 1977, Sarajevo 1984, Zagreb 2003, Banja Luka 2005)
* **Bosna i Hercegovina**, ilustrirana monografija (Sarajevo 1980)
* **Književnost bosanskih franjevaca**, hrestomatija (Sarajevo 1982)
* **Skice, lajtmotivi, eseji** (Banja Luka 1986)
* **Labirint i pamćenje**, kulturnopovijesni esej o Bosni (Sarajevo 1989, 1990, Klagenfurt 1994)
* **Liber memorabilium**, roman (Zagreb 1994, 2003)
* **Ex tenebris**, sarajevski dnevnik (Zagreb 1994)
* **Welt ohne Brücke – Svijet bez mosta**, eseji (Berlin 1994)
* **Bosna, kraj stoljeća, eseji, članci** (Zagreb 1996)
* **Unutarnja zemlja - kratki pregled kulturne povijesti Bosne i Hercegovine** (Zagreb 1998, 1999, 2004)
* **Bosnien und Herzegowina: Eine Kulturgeschichte** (Bozen-Wien 1998)
* **Bosna a Hercegovina: Kratky prehled kulturni historie** (Praha 2000)
* **Bosnia: A Cultural History**, predgovor: Ammiel Alcalay (London-New York 2001)
* **Bosanski Hrvati - esej o agoniji jedne evropsko-orijentalne mikrokulture** (Zagreb 2002)
* **Ex tenebris**, eseji, članci, razgovori (Zagreb 2005)
* **Duh iz Sindžira**, članci, eseji, polemike (Zagreb 2005)
* **Poslije kraja (kronike)** (Zagreb 2005) 
* **Sedam dana po Bosni** (Zagreb 2009)

**Antologije**:
* **Antologija bosanskohercegovačke pripovijetke XX vijeka**, s Enverom Kazazom i Nikolom Kovačem (Sarajevo 2000)
* **Za gradom jabuka, 200 najljepših sevdalinki** (Sarajevo 2005)

**Tekstovi za dokumentarne filmove**:
* **Sto godina Zemaljskog muzeja u Sarajevu** (1989) 
* **Stoljeća Bosne Srebrene** (1990)

## Vanjske veze
* "Naše bosanstvo je više varijabila nego konstanta", intervju dat za Otvoreni kulturni forum Cetinje
* "Stari most", BH DANI broj 371 
* P.E.N. Centar BiH, Ivan Lovrenović